cyanic-selkie/wikianc huggingface dataset:
সুহাইব রুমি
প্রাথমিক জীবন
সিনান ইবনে মালিক নামক জনৈক আরব ব্যক্তি ৫৯১ সালে আলউবাল্লাহ শহরে পারসিয়ান সাম্রাজ্যের পক্ষে শাসন পরিচালনা করতেন। শহরটি বর্তমানে বসরার অন্তর্গত এবং ইউফ্রেটিস নদীর তীরে অবস্থিত ছিল। সুহাইব ছিলেন তার অন্যতম পুত্র। সুহাইবের মা তাকে একদিন একটি গ্রামে নিয়ে যান। সেখানে এসময় বাইজেন্টাইন সৈনিকরা আক্রমণ করে এবং বিপুল সংখ্যক লোককে বন্দী করে নিয়ে যায়। সুহাইব তাদের অন্যতম ছিলেন।
সুহাইবকে বাইজেন্টাইন সাম্রাজ্যের একটি দাস বাজারে নিয়ে যাওয়া হয়। এরপর তিনি কয়েকজন মনিবের অধীনে থাকতে শুরু করেন। দাস হিসেবে বাইজেন্টাইন ভূখন্ডে তিনি ২০ বছর কাটিয়েছিলেন। তিনি তৎকালীন বাইজেন্টাইন সাম্রাজ্যের ভাষা গ্রীক ব্যবহার করে বেড়ে উঠেন এবং আরবি অনেকাংশে ভুলে যান। সুযোগ পাওয়ার পর তিনি দাসত্ব থেকে পালিয়ে যান এবং আশ্রয়ের জন্য মক্কার দিকে অগ্রসর হন। এখানে লোকেরা তার ভাষা ও উজ্জ্বল চুলের কারণে তাকে সুবাইব আর রুমি বা "রোমান" বলে ডাকতে শুরু করে। তিনি মক্কার অভিজাত আবদুল্লাহ ইবনে জুদানের প্রতিনিধি হিসেবে কাজ করতে থাকেন এবং তার ব্যবসায় নিয়োজিত হওয়ার মাধ্যমে ধনী ব্যক্তিতে পরিণত হন।
ইসলাম গ্রহণ এবং মদিনায় হিজরত
মুহাম্মদ ইসলাম প্রচার শুরু করার পর তিনি তার সাথে সাক্ষাত করেন ও এরপর ইসলাম গ্রহণ করেন। তার ইসলাম গ্রহণের খবর শোনার পর মক্কার শাসকশ্রেণীর কুরাইশরা তাকে হয়রানি করতে থাকে। মুসলিমরা মদিনায় হিজরত শুরু করার পর তিনি মক্কায় মুহাম্মদ  ও আবু বকরের সাথে থেকে যান। কুরাইশরা এরপর তার প্রতি নজর রাখতে শুরু করে যাতে মক্কা থেকে বেরিয়ে যেতে না পারেন। মুহাম্মদ  ও আবু বকরের হিজরতের পর তিনি কয়েকবার চেষ্টা করেও চলে যেতে ব্যর্থ হন।
এক রাতে সুহাইব পেটের পীড়ায় আক্রান্ত হবার ভান করেন এবং বেশ কয়েকবার প্রাকৃতিক কর্মের জন্য বাইরে যাচ্ছেন বলে বেরিয়ে পড়েন। তার উপর নজর রাখা লোকেরা এসময় অন্যমনস্ক হয়ে পড়ে। সুহাইব এরপর অস্ত্র সজ্জিত হয়ে তার বাহনে করে মদিনার দিকে রওয়ানা হন। বুঝতে পেরে প্রতিপক্ষ তার পিছু ধাওয়া করে তার নিকটে পৌছায়। তাদেরকে অগ্রসর হতে দেখে তিনি একটি পাহাড়ের উপর উঠে ধনুক উচিয়ে ধরে বলেন:
"কুরাইশের লোকেরা! আল্লাহ শপথ, তোমরা জানো যে আমি অন্যতম সেরা তীরন্দাজ এবং আমার নিশানা নির্ভুল। আল্লাহর শপথ, যদি তোমরা আমার কাছে আস, আমার কাছে থাকা প্রত্যেকটি তীর দিয়ে আমি তোমাদের একেকজনকে হত্যা করব। এরপর আমি তলোয়ার হাতে নেব।"
এরপর প্রতিপক্ষের লোকেরা উত্তর দেয়, "আল্লাহর শপথ, আমরা তোমাকে জানমাল নিয়ে আমাদের কাছ থেকে পালাতে দেব না। তুমি মক্কায় দুর্বল ও দরিদ্র হিসেবে এসেছিলে এবং তোমার যা আছে তা তুমি অর্জন করেছ।"
সুহাইব উত্তরে বলেন, "যদি আমি আমার সম্পদ তোমাদের জন্য ছেড়ে যাই তবে কী বল? তোমরা কি আমাকে আমার পথে যেতে দেবে?" এরপর তারা হ্যাঁ সূচক উত্তর দেয়।
তিনি মক্কায় তার বাড়ির বর্ণনা দেন। এতে তার অর্থ ছিল। এরপর তারা তাকে যেতে দেয়। তিনি কুবায় পৌছালে মুহাম্মদ তাকে দেখেন এবং বলেন, "তোমার লেনদেন ফলপ্রসূ হয়েছে, হে আবু ইয়াহিয়া। তোমার লেনদেন ফলপ্রসূ হয়েছে।" একথা তিনি তিনবার বলেন। একথা শুনে তিনি আনন্দিত হন এবং বলেন, "আল্লাহর শপথ, রাসুলুল্লাহ, আমার পূর্বে কেউ আপনার কাছে আসেনি এবং শুধু জিব্রাইলই আপনাকে একথা বলতে পারে।"
উমরের মৃত্যুর পরবর্তী সময়
মুসলিম সমাজে সুহাইবের অবস্থান উচ্চ পর্যায়ে ছিল। খলিফা উমর ইবনুল খাত্তাব তার মৃত্যু থেকে পরবর্তী খলিফা নির্বাচিত হওয়ার আগ পর্যন্ত সময়ের জন্য তাকে মুসলিমদের নেতৃত্বের ভার দিয়ে যান।
আবু লুলু নামক ব্যক্তি উমর ইবনুল খাত্তাবকে ছুরিকাহত করার পর তিনি উসমান ইবনে আফফান, আলী ইবন আবী তালিব, জুবায়ের ইবনুল আওয়াম, আবদুর রহমান ইবনে আউফ ও সাদ ইবনে আবি ওয়াক্কাসকে ডেকে পাঠান। তিন দিনের মধ্যে তাদের নিজেদের মধ্য থেকে একজনকে তার উত্তরসুরি ও মুসলিমদের খলিফা হিসেবে নির্বাচনের জন্য তাদের দায়িত্ব দিয়ে যান।
উসমান ইবনে আফফানের নির্বাচনের পূর্ব পর্যন্ত এই সংক্ষিপ্ত সময়ে সুহাইব রুমি নামাজের ইমামতি ও মুসলিমদের নেতা হিসেবে দায়িত্বপালন করেন।
বুধনি
বুধনি ভারতের মধ্য প্রদেশ রাজ্যের সেহোরে জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বুধনি শহরের জনসংখ্যা হল ১৩,৮৬২ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৩%। সারা ভারতের সাক্ষরতার হারের (৫৯.৫%) চাইতে বুধনি এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
মিরিক কলেজ
ইতিহাস
প্রথমে এই কলজেটি মালিকদের নিয়ে শুরু হয়েছিল এরপর ১৯৭২ সালে বিবি লামা এবং  সাগর বি সুব্বা  মিরিক কলেজ ও একটি গার্লস হাই স্কুল  প্রতিষ্ঠিতা করেন। ।  ৫ মার্চ ২০০০-এ রাজ্যের তৎকালীন ক্যাবিনেট মন্ত্রী মিরিক কলেজের গঠন ঘোষণা করেন এবং দার্জিলিং-এর জেলা ম্যাজিস্ট্রেট ক্লাস পরিচালনার জন্য কৃষি বিপণন সমবায় সমিতির জন্য একটি পুরানো জরাজীর্ণ ভবন প্রদান করেন। পরবর্তীতে কলেজটি উত্তরবঙ্গ বিশ্ববিদ্যালয়ের অধিভুক্ত ছিল।
দাশ্‌তে লুত
দাশ্‌তে লুত বা লুত মরুভূমি (, "শূন্যতা সমতল"), ইরানের কের্মন এবং সিস্তন ও বালুচেস্তন প্রদেশে অবস্থিত একটি বড় লবণের মরুভূমি। এটি বিশ্বের ৩৩তম বৃহত্তম মরুভূমি। ২০১৬ সালের ১৭ জুলাই, এটি ইউনেস্কোর বিশ্ব ঐতিহ্যবাহী স্থানের তালিকায় অন্তর্ভুক্ত হয়। ফার্সি ভাষায় 'লুত' শব্দের অর্থ খালি, এবং 'দশত' অর্থ সমতল। এই মরুভূমি তাপমাত্রা 70 °C পরিমাপ করা হয়েছে, এবং এটি বিশ্বের সবচেয়ে শুষ্ক ও উষ্ণতম স্থানগুলির মধ্যে একটি।
বর্ণনা
ইরান জলবায়ুগতভাবে মরুভূমির আফ্রো-এশিয় বেল্টের অংশ, যা মৌরিতানিয়া থেকে মঙ্গোলিয়া পর্যন্ত বিস্তৃত। অগ্রভাগে (পর্বতশ্রেণীর সমান্তরাল) প্যাঁচানো, দীর্ঘায়িত, হালকা রঙের বৈশিষ্ট্য হল দাশ্‌তে শুষ্ক হ্রদের সবচেয়ে উত্তরের অংশ যা দক্ষিণ দিকে 300 km প্রসারিত।
ইরানের ভূগোল পর্বত দ্বারা বেষ্টিত এবং নিষ্কাশন অববাহিকায় বিভক্ত একটি মালভূমি নিয়ে গঠিত। দাশ্‌তে লুত এই মরুভূমি অববাহিকাগুলির মধ্যে বৃহত্তম, 480 km দীর্ঘ এবং 320 km প্রশস্ত, এবং এটি পৃথিবীর সবচেয়ে শুষ্ক স্থানগুলির মধ্যে একটি হিসাবে বিবেচিত হয়।
মরুভূমিটির আয়তন প্রায় 51800 km2, দাশ্‌তে কাভিরের পরে এটি ইরানে বৃহত্তম। বসন্তের আর্দ্র ঋতুতে, কের্মন পর্বত থেকে অল্প সময়ের জন্য জল প্রবাহিত হয়, কিন্তু শীঘ্রই তা শুকিয়ে যায়, শুধু পাথর, বালি এবং লবণ রেখে যায়।
দাশ্‌তে লুতের পূর্ব অংশটি লবণের সমতল ভূমিতে আচ্ছাদিত একটি নিম্ন মালভূমি। বিপরীতে, কেন্দ্রটি বাতাসের দ্বারা সমান্তরাল পর্বতমালা এবং চূড়াগুলির একটি ধারায় ভাস্কর্য করা হয়েছে, যা 150 km এরও বেশি প্রসারিত এবং 75 m উচ্চতায় পৌঁছেছে। এই এলাকাটিও উপত্যকা ও সিঙ্কহোল দ্বারা পরিপূর্ণ। দক্ষিণ-পূর্বে একটি সাহারান এর্গের মতো বালির বিস্তীর্ণ বিস্তৃতি, যেখানে 300 m উঁচু টিলা রয়েছে, যা বিশ্বের সবচেয়ে লম্বা।
ভূতত্ত্ব
এক গবেষণায় দেখা গেছে, মরুভূমির অর্ধেকেরও বেশি ভূপৃষ্ঠ আগ্নেয় শিলা দ্বারা আবৃত। যেগুলিতে গরমের সময় বাষ্পীভবন লক্ষ্য করা যায়।
প্রত্নতত্ত্ব
আনুমানিক ২৫০০ খ্রিস্টপূর্বাব্দে, এই এলাকায় একটি সমৃদ্ধ সভ্যতা বিদ্যমান ছিল। প্রাচীন শাহদাদ শহর লুত মরুভূমির পশ্চিম প্রান্তে অবস্থিত ছিল। আর পূর্ব দিকে ছিল শাহর-ই-সোখতা নামের একটি বিশাল প্রাচীন শহর।
লুত এলাকা ইরানি প্রত্নতত্ত্বের জন্য একটি গুরুত্বপূর্ণ অঞ্চল। সম্প্রতি, কের্মন রেঞ্জের পূর্ব দিকে এবং লুত মরুভূমির পশ্চিম প্রান্তের কাছাকাছি একটি বিস্তৃত প্রত্নতাত্ত্বিক জরিপ করা হয়েছিল। ফলস্বরূপ, খ্রিস্টপূর্ব পঞ্চম সহস্রাব্দ থেকে শেষের ইসলামি যুগ পর্যন্ত ৮৭টি প্রাচীন স্থান চিহ্নিত করা হয়েছিল। এই স্থানগুলির মধ্যে তেইশটি তাম্র এবং ব্রোঞ্জ যুগের বলে জানা যায়।
উষ্ণতম ভূমি পৃষ্ঠ
নাসা'র অ্যাকোয়া উপগ্রহের মডারেট রেজোলিউশন ইমেজিং স্পেকট্রোরেডিওমিটার রেকর্ড করেছে যে ২০০৩ থেকে ২০১০ সাল পর্যন্ত পৃথিবীর উষ্ণতম ভূমি পৃষ্ঠ ছিল দাশ্‌তে লুত, যেখানে স্থলভাগের তাপমাত্রা 70.7 C এ পৌঁছেছে, যদিও বাতাসের তাপমাত্রা শীতল। পরিমাপের নির্ভুলতা হল ০.৫ কে থেকে ১ কে।
দাশ্‌তে লুতের সবচেয়ে উষ্ণতম অংশ হল গন্দম বেরিয়ান, অন্ধকার লাভায় আচ্ছাদিত একটি বড় মালভূমি, যা প্রায় 480 km2 এলাকা জুড়ে বিস্তৃত। একটি স্থানীয় কিংবদন্তি অনুসারে, নামটি (ফার্সি— "টোস্টেড গম") একটি দুর্ঘটনা থেকে উদ্ভূত হয়েছিল যেখানে মরুভূমিতে গমের বোঝা ফেলে দেওয়া হয়েছিল যা কিছু দিনের মধ্যে তাপে ঝলসে গিয়েছিল।
হানাহ্ আল্পার
হানাহ্ আল্পার হলেন একজন কানাডীয় সক্রিয়কর্মী, ব্লগার এবং প্রেরণাদায়ী বক্তা যিনি পরিবেশ, দমন-বিরোধীতা এবং সামাজিক ন্যায়বিচারের মতো বিষয়াদি নিয়ে কাজ করেন। অনুপ্রেরণাদায়ী একজন বক্তা  হিসাবে তিনি উত্তর আমেরিকা ভ্রমণ করেছেন এবং ওয়ার্ল্ড ওয়াইল্ডলাইফ ফান্ড, বাইস্ট্যান্ডার রেভ্যুলিউশন, ডাব্লিউই ডে এবং ডাব্লিউই চ্যারিটির মতো অলাভজনক প্রতিষ্ঠানের সাথে কাজ করেছেন।
ইতিহাস
আল্পার যখন নয় বছর বয়সী তখনই তিনি কলমিহানাহ.সিএ ডোমেইনে নিজের ব্লগ চালু করেছিলেন। তিনি ২০১৩ এবং ২০১৪ সালে দ্য জুনো পুরস্কারের জন্য অফিসিয়াল ইকো-ব্লগার ছিলেন
ব্যক্তিগত জীবন
হানাহ্ আল্পার বর্তমানে অন্টারিওর রিচমন্ড হিলে বাস করছেন। তিনি একজন ইহুদি। তিনি নিজের সক্রিয়তার প্রেরণা হিসাবে ইহুদি মূল্যবোধকে উল্লেখ করেন।
আলেকজান্ডার লুডউইগ
আলেকজান্ডার লুডউইগ (Alexander Ludwig; জন্ম: ৭ মে ১৯৯২) একজন কানাডীয় অভিনেতা ও সঙ্গীতশিল্পী। তিনি শিশু অভিনেতা হিসেবে তার কর্মজীবন শুরু করেন এবং পরে কিশোর বয়সে দ্য সিকার: দ্য ডার্ক ইজ রাইজিং (২০০৭) ও রেস টু উইচ মাউন্টেন (২০০৯) চলচ্চিত্রে অভিনয় করে খ্যাতি অর্জন করেন। এছাড়া তিনি দ্য হাঙ্গার গেমস (২০১২) চলচ্চিত্রের প্রধান চরিত্র ক্যাটো চরিত্রে অভিনয় করে পরিচিতি অর্জন করেন।
তিনি লোন সারভাইভার (২০১৩) চলচ্চিত্রের পার্শ্ব চরিত্র শেন প্যাটন এবং ব্যাড বয়েজ ফর লাইফ (২০২০) চলচ্চিত্রে ডর্ন চরিত্রে অভিনয় করেন। তিনি হিস্ট্রি চ্যানেলের ধারাবাহিক ভাইকিংস (২০১৪-২০২০)-এ বিয়োর্ন আয়রনসাইড চরিত্রে অভিনয় করেন। বর্তমানে তিনি হিলস ধারাবাহিকে শ্রেষ্ঠাংশে অভিনয় করছেন।
বক্তারপুর ইউনিয়ন, কালীগঞ্জ
বক্তারপুর ইউনিয়ন বাংলাদেশের গাজীপুর জেলার কালীগঞ্জ উপজেলার অন্তর্গত একটি ইউনিয়ন।
নায়ক (২০১৮-এর চলচ্চিত্র)
নায়ক হচ্ছে ২০১৮ সালে মুক্তিপ্রাপ্ত একটি বাংলাদেশী নাট্য চলচ্চিত্র। চলচ্চিত্রটির কাহিনী, চিত্রনাট্য, সংলাপ ও পরিচালনা করেছেন ইস্পাহানী-আরিফ জাহান
শ্রীগুপ্ত
পরিচিতি
আনুমানিক ৬৯০ খ্রিষ্টাব্দে ইজিং নামক চীনা বৌদ্ধ ভিক্ষুর রচনা থেকে দ্বিতীয় চন্দ্রগুপ্তের কন্যা প্রভাবতীগুপ্তের পুণে তাম্রলিপির বর্ণনা পাওয়া যায়, যেখানে মহারাজা শ্রীগুপ্তকে গুপ্ত রাজবংশের প্রতিষ্ঠাতা হিসেবে উল্লেখ করা হয়েছে। ইজিংয়ের রচনা থেকে আরো জানা যায় যে, চীনা বৌদ্ধ তীর্থযাত্রীদের ভারতে বসবাসের সুবিধার জন্য শ্রীগুপ্ত মি-লি-কিয়া-সি-কিয়া-পো-নো নামক একটি বৌদ্ধ মঠ প্রতিষ্ঠার আদেশ দেন, যার ব্যয় নির্বাহের জন্য তিনি চব্বিশটি গ্রাম দান করেছিলেন। এই মি-লি-কিয়া-সি-কিয়া-পো-নো বৌদ্ধ মঠটি নালন্দার অদূরে অবস্থিত মৃগশিখাবন না বরেন্দ্রভূমির মৃগস্থাপন বিহার  সেই নিয়ে দ্বিমত রয়েছে।
করতোয়া নদী
করতোয়া নদী বাংলাদেশ-ভারতের একটি আন্তঃসীমান্ত নদী। নদীটি ভারতের পশ্চিমবঙ্গের জলপাইগুড়ি জেলা এবং বাংলাদেশের উত্তর-পশ্চিমাঞ্চলের পঞ্চগড় ও দিনাজপুর জেলার মধ্য দিয়ে প্রবাহিত একটি নদী। নদীটির বাংলাদেশ অংশের দৈর্ঘ্য ১৮৭ কিলোমিটার, গড় প্রস্থ ১৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক করতোয়া নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৩।
বর্তমান প্রবাহ
করতোয়া নদী বর্তমানে ভারতের পশ্চিমবঙ্গের জলপাইগুড়ি জেলায় উৎপত্তি লাভ করেছে। অতঃপর এই নদীর জলধারা বাংলাদেশের পঞ্চগড় জেলার তেঁতুলিয়া উপজেলার ভজনপুর ইউনিয়ন দিয়ে বাংলাদেশে প্রবেশ করেছে এবং দিনাজপুর সদর উপজেলার সরকারপুর ইউনিয়ন পর্যন্ত প্রবাহিত হয়ে আত্রাই নদীতে পতিত হয়েছে।
নদীর ইতিহাস
করতোয়া নদী প্রধানত রাজশাহী ও রংপুর বিভাগের অন্তর্গত একটি ছোট নদী যা একসময় একটি বড় ও পবিত্র নদী ছিল। এর একটি গতিপথ, বর্তমানে যেটির নাম করতোয়া নিম্ন নদী, বগুড়া জেলার মহাস্থানগড় দিয়ে (যা পুণ্ড্রনগর নামে পরিচিত ও প্রাচীন পুণ্ড্রবর্ধন নগরীর রাজধানী) প্রবহমান। করতোয়া মাহাত্ম্য এর অতীত ঐতিহ্যের প্রমাণ করে। মহাভারতে বলা আছে যে, তিনদিন উপবাসের পর করতোয়া নদীতে ভ্রমণ করা অশ্বমেধা (ঘোড়া বলিদান) এর সমান পূণ্যের সমান। আরেকটি প্রাচীন শহর শ্রাবস্তী, খুব সম্ভবত মহাস্থানগড়ের উত্তরে করতোয়ার পাড়ে অবস্থিত ছিল। অবশ্য শ্রাবস্তীর সম্ভাব্য অবস্থান নিয়ে বিতর্ক আছে।
নদীর গতিপথের পরিবর্তন
বাংলা ও এর নিকটবর্তী এলাকার নদীপথের ব্যাপক পরিবর্তন ঘটে ১৫০০ খ্রিষ্টাব্দের দিকে। উপযুক্ত প্রমাণাদি না থাকলেও সূদুর অতীতেও এমন পরিবর্তন ঘটেছে। করতোয়া নদীর পরিবর্তন বহুবছর ধরে সংঘটিত হয়েছে।
ডানপাশের মানচিত্রটি উত্তর বঙ্গের প্রধান নদী ও এর নিকটবর্তী স্থানসমূহকে প্রদর্শন করে। অপ্রদর্শিত অসংখ্য শাখা ও প্রশাখা প্রধান নদীতে এসে মিশেছে এবং প্রধান নদীর গতিপথের পরিবর্তন এনেছে। নদী-পদ্ধতির নানা পরিবর্তন ক্রমশ সংঘটিত হয়। এছাড়াও অনেক নদীর শাখাগুলো স্থানীয়ভাবে বিভিন্ন নামে পরিচিত, যা নদী পদ্ধতিটিকে আরো জটিল করে তোলে।
টেকটোনিক অসহনশীলতার কারণে করতোয়া নদী চারটি আলাদা ভাগে বিভক্ত হয়ে পড়েছে। উত্তরের অংশটি যার নাম দিনাজপুর-করতোয়া হল আত্রাই নদীর প্রধান উৎস। এটির উৎপন্ন হয়েছে জলপাইগুড়ি জেলার বৈকণ্ঠপুরের একটি জলাধার থেকে এবং মাটির নিচের স্ট্রিম থেকেও পানি গ্রহণ করে। খানসামা উপজেলাতে এটি নাম বদলে আত্রাই হয়ে যায়। দ্বিতীয় শাখার ক্ষেত্রে, দিনাজপুর-করতোয়া খানসামার উত্তরে রংপুর-করতোয়ার সাথে মিশে যায়, অবশ্য এই গতিপথে বর্তমানে খুব সামান্য পরিমাণ পানি প্রবাহিত হয়। রংপুর-করতোয়ার উপরের অংশ জলপাইগুড়ি জেলায় উৎপন্ন হয়েছে এবং এটি গোবিন্দগঞ্জ উপজেলা পর্যন্ত দিওনাই-যমুনেশ্বরী নামে পরিচিত। তৃতীয় শাখা, যমুনেশ্বরী-করতোয়া গোবিন্দগঞ্জ উপজেলার দক্ষিণ-দক্ষিণপূর্বের দিকে প্রবাহিত হয় এবং প্রধান গতিপথটি কাটাখালি হয়ে বাঙালি নদীতে গিয়ে পড়ে। প্রাক্তন নদীর একটি অংশ শিবগঞ্জ উপজেলার ভিতর দিয়ে প্রবাহিত হয় এবং এর বেশির ভাগ অংশ বর্তমানে প্রায় সারাবছর শুষ্ক থাকে। এটি কার্যকরভাবে রংপুর-করতোয়াকে বগুড়া-করতোয়া থেকে পৃথক করে, এবং বগুড়ার দক্ষিণ দিকে থেকে প্রবাহিত হয়ে বাঙালির সাথে মিশে ফুলঝুর নদী নামে হুরাসাগরে গিয়ে পড়ে। চতুর্থ অংশ পাবনা-করতোয়া হান্দিয়াল নিকটবর্তী একটি মৃত নদীগর্ভ। অন্যান্য অনেক চ্যানেলও পুরাতন করতোয়ার অংশ হিসেবে বিবেচিত।.
তিস্তা
সিয়ার-আল-মুতাক্কিরিন এ লিপিবদ্ধ হয় যে, করতোয়া গঙ্গার তিনগুণ ছিল যখন বখতিয়ার খিলজি ১১১৫ সালে বাংলার উত্তরাঞ্চল দখল করেন। ভেন ডেন ব্রুকের ১৬৬০ সালে তৈরি বাংলার মানচিত্র অনুসারে করতোয়াকে একটি বৃহত্‌ গতিপথ হিসেবে দেখানো হয়। রেনেল ১৭৬৪ ও ১৭৭৭ সালের মধ্যে একটি জরিপ চালান ও বাংলার প্রাচীনতম মানচিত্রগুলোর একটি তৈরি করেন। এই মানচিত্রগুলোতে তিস্তা উত্তর বাংলার বেশ কিছু শাখা পুণর্ভবা, আত্রাই, করতোয়া ইত্যাদির ভেতর দিয়ে প্রবাহিত হয়। এই সকল শাখাগুলো মহানন্দার নিম্নপ্রান্তে সম্মিলিত হয়, যা বর্তমানে বাংলার সর্বপশ্চিমের একটি নদী এবং হুরসাগর নাম নিয়ে চূড়ান্তে গঙ্গায় বর্তমান গোয়ালন্দের কাছে পতিত হয়। হুরসাগর নদীটি এখনো বড়ালের সাথে, যা গঙ্গা, আত্রাই, যমুনা বা যমুনেশ্বরীর পরিত্যক্ত একটি শাখা, একত্রিত হয়ে বর্তমানে গঙ্গার পরিবর্তে প্রধান যমুনায় পতিত হয়। এ স্থানটি গোয়ালন্দতে পদ্মার সাথে যমুনার মিলনের কয়েক মাইল উপরে অবস্থিত।
কোশি
কোশি বা কৌশিকি, যা এখন বিহারের উত্তর-পূর্ব থেকে প্রবাহিত হয় এবং গঙ্গার সাথে রাজমহলের অনেক উপরে মিলিত হয়, প্রাথমিকভাবে পূর্বের দিকে প্রবাহিত হয় ব্রহ্মপুত্রে পতিত হত। কোশির গতিপথ ক্রমাগতভাবে পশ্চিমের দিকে অগ্রসর হচ্ছে এবং এটি উত্তর বঙ্গের এক প্রান্ত থেকে অন্যপ্রান্তে এগিয়ে চলেছে। একসময় কোশি ও মহানন্দা করতোয়ার সাথে মিশে দক্ষিণের মানুষদের থেকে কোচস ও কিরাতাসের উত্তরাঞ্চলীয় মানুষের ভেতরে একটি সীমান্ত গড়ে দিয়েছিল।
সবুজ মসজিদ (বুরসা)
সবুজ মসজিদ (Yeşil Camii ইয়েশিল যামি), যাকে মেহমেদ আইয়ের মসজিদও বলা হয়, এটি তুরস্কের ১৪৫৩ সালে কনস্টান্টিনোপল কর্তৃক দখল করার আগে অটোমান তুর্কিদের পূর্ব রাজধানী পূর্বাঞ্চলীয় তুরস্কের বুরসার পূর্ব পাশে অবস্থিত বৃহত্তর কমপ্লেক্সের একটি অংশ। কমপ্লেক্সটিতে একটি মসজিদ, তারবে, মাদ্রাসা, রান্নাঘর এবং স্নান রয়েছে। সবুজ মসজিদ নামটি মূলত এর সবুজ এবং নীল রঙের অভ্যন্তর টাইল সজ্জা থেকে এসেছে।
ইতিহাস
সবুজ মসজিদ প্রায়শই উসমানীয় স্থাপত্যশৈলীর চূড়ান্ত হিসাবে দেখা হয়, মূলত মসজিদটির অভ্যন্তরে নান্দনিক এবং প্রযুক্তিগত দক্ষতার স্তরের কারণে।
সবুজ মসজিদটি সুলতান মেহমেদ আই ইলেবীর দ্বারা ১৪১২ সালে প্রতিষ্ঠিত হয়েছিল, যিনি ১৪১৩ থেকে ১৪২১ সাল পর্যন্ত উসমানীয় সাম্রাজ্যের পুনরায় একত্রিত হওয়ার জন্য তাঁর ভাইদের বিরুদ্ধে লড়াইয়ের পরে শাসন করেছিলেন।
নিম্বার্কচার্য্য
শ্রীশ্রী নিম্বার্কচার্য্য ভগবান 'দ্বৈতদ্বৈত' এর বৈষ্ণব ধর্মতত্ত্ব নিম্বার্ক সম্প্রদায়ের প্রতিষ্ঠাতাও প্রচার করার জন্য পরিচিত। শ্রী নিম্বারকাচার্যকে 'সুদর্শন চক্র' অবতার বলে মনে করা হয়, এটি শ্রীকৃষ্ণের আলোচনার অস্ত্র। একাদশ ও দ্বাদশ শতাব্দীর কাছাকাছি। দক্ষিণ দ্রাবিড় প্রদেশ আধুনিক মুরগারপট্টম। ভারত বর্ষ। নিম্বার্কচার্য্য কুমার সম্প্রদায়ের জগতে আসে এবং একাদশ ও দ্বাদশ শতাব্দীর কাছাকাছি বাস করত বলে মনে করা হয়। পূর্বাশ্রমের নাম নিয়ামনন্দাচার্য। নিম্বার্ক সম্প্রদায় প্রতিষ্ঠাতা। হিন্দু ধর্মের নিম্বার্ক সম্প্রদায়ের প্রতিষ্ঠাতা গুরু, হিন্দু দার্শনিক।
প্রাথমিক জীবনী
নিম্বার্কচার্য্য 'দ্বৈতদ্বৈত' এর বৈষ্ণব ধর্মতত্ত্ব প্রচার করার জন্য পরিচিত। শ্রী নিম্বারকাচার্যকে 'সুদর্শন চক্র' অবতার বলে মনে করা হয়, এটি শ্রীকৃষ্ণের আলোচনার অস্ত্র। একাদশ ও দ্বাদশ শতাব্দীর কাছাকাছি। দক্ষিণ দ্রাবিড় প্রদেশ আধুনিক মুরগারপট্টম। ভারত বর্ষ। নিম্বার্কচার্য্য কুমার সম্প্রদায়ের জগতে আসে এবং একাদশ ও দ্বাদশ শতাব্দীর কাছাকাছি বাস করত বলে মনে করা হয়। পূর্বাশ্রমের নাম নিয়ামনন্দাচার্য। নিম্বার্ক সম্প্রদায় প্রতিষ্ঠাতা। হিন্দু ধর্ম গুরু, দার্শনিক। নিম্বার্কচার্য্য 'দ্বৈতদ্বৈত' এর বৈষ্ণব ধর্মতত্ত্ব প্রচার করার জন্য পরিচিত। শ্রী নিম্বারকাচার্যকে 'সুদর্শন চক্র' অবতার বলে মনে করা হয়, এটি শ্রীকৃষ্ণের আলোচনার অস্ত্র। নিম্বারাচার্য কুমার সম্প্রদায়ের জগতে আসে এবং একাদশ ও দ্বাদশ শতাব্দীর কাছাকাছি বাস করত বলে মনে করা হয়। দক্ষিণ দ্রাবিড় প্রদেশের আধুনিক মুরগারপট্টমে জন্মগ্রহণকারী, তিনি অরুণা এবং জয়ন্তীর পুত্র ছিলেন, খুব ধার্মিক ব্রাহ্মণ ছিলেন, তাইলেঙ্গার আদেশের দু'দফা। দক্ষিণ ভারতের অন্ধ্র প্রদেশের গোদাবরী নদীর তীরে বৈদ্যর্যাপট্টনমে অরুণা মুনি নামে এক বিরাট তপস্বী বাস করতেন। জয়ন্তী দেবী নামে তাঁর এক ধার্মিক স্ত্রী ছিল। শ্রী নিম্বারকা জন্মগ্রহণ করেছিলেন অরুণা মুনি এবং জয়ন্তী দেবীর। তিনি একাদশ শতাব্দীর এ.ডি.-তে উন্নতি লাভ করেছিলেন নমকরন সংষ্কারের সময়, জ্ঞানী ব্রাহ্মণরা বালকটির নাম নিয়ামানন্দাচার্য রাখেন। নিম্বার্ক অরুণা ঋষি এবং হরিপ্রিয়াচার্য নামেও পরিচিত ছিলেন। অরুণা মুনি এবং জয়ন্তী দেবী তাদের ছেলের পবিত্র সুতোর অনুষ্ঠান সম্পাদন করেছিলেন এবং বেদ, বেদঙ্গস, দর্শনা ইত্যাদি শিখার জন্য তাকে ঋষিকুলের কাছে প্রেরণ করেছিলেন নিয়ামনন্দাচার্য অল্প সময়ের মধ্যেই শাস্ত্রে আয়ত্ত করেছিলেন। তিনি ছিলেন এক শক্তিশালী প্রতিভা। ভারতের সমস্ত অঞ্চল থেকে লোকেরা এই দুর্দান্ত ছেলেটি দেখতে এসেছিলেন। এসেছিল
ব্রক
ব্রক, জাপানে তাকেশি (タケシ) নামে পরিচিত, নিন্টেন্ডোর মালিকানাধীন পোকেমন ফ্র্যাঞ্চাইজির একটি কাল্পনিক চরিত্র। পোকেমন ভিডিও গেমে পিউটার সিটির জিম লিডার এবং প্রধানত রক-টাইপ পোকেমন প্রশিক্ষক। অ্যানিমেতে পিউটার সিটির জিম লিডারের পাশাপাশি একজন পোকেমন ব্রিডার এবং পোকেমন ডাক্তার হিসেবে তাকে উপস্থাপন করা হয়েছে।
নিম্বার্কচার্য্য
প্রাথমিক জীবনী
নিম্বার্কচার্য্য
জীবনী
নিম্বার্কচার্য্য 'দ্বৈতদ্বৈত' এর বৈষ্ণব ধর্মতত্ত্ব প্রচার করার জন্য পরিচিত। শ্রী নিম্বারকাচার্যকে 'সুদর্শন চক্র' অবতার বলে মনে করা হয়, এটি শ্রীকৃষ্ণের আলোচনার অস্ত্র। নিম্বারাচার্য কুমার সম্প্রদায়ের জগতে আসে এবং একাদশ ও দ্বাদশ শতাব্দীর কাছাকাছি বাস করত বলে মনে করা হয়। দক্ষিণ দ্রাবিড় প্রদেশের আধুনিক মুরগারপট্টমে জন্মগ্রহণকারী, তিনি অরুণা এবং জয়ন্তীর পুত্র ছিলেন, খুব ধার্মিক ব্রাহ্মণ ছিলেন,
নিম্বার্ক সম্প্রদায় প্রতিষ্ঠা
নিম্বার্ক দর্শন দ্বৈতদ্বৈত (একসাথে দ্বৈত এবং অদ্বৈত) নামে পরিচিত।এই দর্শন অনুসারে অস্তিত্বের তিনটি বিভাগ রয়েছে, চিত (জীব বা পৃথক আত্মা), অচিত (জগত বা জগৎ) এবং ঈশ্বর (ব্রাহ্মণ বা একটি ব্যক্তিগত)ঈশ্বর)। চিত এবং অচিত ঈশ্বরের থেকে পৃথক কারণ তাদের বৈশিষ্ট্য (গুণ) এবং সক্ষমতা যা ঈশ্বরের থেকে পৃথক। ঈশ্বর স্বতন্ত্র এবং নিজের দ্বারা বিদ্যমান কিন্তু চিত এবং অচিত তাদের অস্তিত্বের জন্য তাঁর উপর নির্ভর করে। একই সাথে তারা তাঁর থেকে পৃথক কারণ তারা তাঁর থেকে স্বতন্ত্রভাবে থাকতে পারে না। এইভাবে নিম্বার্ক সূর্য এবং তার রশ্মির মধ্যে যেমন পার্থক্য এবং অ-পার্থক্য উভয়কেই জোর দিয়েছিল। এইভাবে তাঁর মতে ব্রাহ্মণ বা ঈশ্বর তিনটি সত্তা রয়েছে যা নিয়ামক, চিত যা উপভোগকারী এবং আচিত যা উপভোগ করা হয়। এর ফলে নিম্বার্ক সম্প্রদায় প্রতিষ্ঠা হয়। হয়।
গ্রন্থপঞ্জি
বেদ পরিজাত সৌরভ- তাঁর দ্বৈতদ্বৈত বেদানত দর্শনে ব্রহ্ম সুত্রে একটি ভাস্য। সদাচার প্রকাশ- কর্মকাণ্ডের উপর একটি গ্রন্থ রাহস্য শোডাসি - শ্লোক আকারে শ্রী গোপাল মন্ত্রের ব্যাখ্যা। প্রপন্ন কল্প ভল্লী- শ্লোক আকারে শ্রী মুকুন্দ মন্ত্রের ব্যাখ্যা। প্রপ্তি চিন্তামণি- সর্বোচ্চ আশ্রয় সম্পর্কিত একটি গ্রন্থ। প্রতা স্মরণ স্টোট্রাম- একটি ভক্তিমূলক স্তব। দাস শ্লোকী বা কামধেণু- দশটি অমৃত শ্লোক। সভিশ নিরবেশ শ্রী কৃষ্ণ স্তব। ভগবদ সম্পর্কে একটি ভাষ্য।
শাশলিক
শাশলিক (অর্থ পেচানো মাংস) মূলত ভেড়ার মাংস থেকে তৈরি করা হত। আজকাল এটি স্থানীয় পছন্দ এবং ধর্মীয় অনুষ্ঠানের উপর নির্ভর করে গরু বা শূকরের মাংস থেকে তৈরি করা হয়। এই প্যাঁচ শুধুমাত্র মাংস দিয়ে তৈরী হয় অথবা মাংস, চর্বি এবং সবজি যেমন মরিচ, পেঁয়াজ, মাশরুম এবং টমেটো টুকরা সঙ্গে গেঁথে দেওয়া হয়।
প্রস্তুতি
ইরানি রান্নাতে, শাশলিকের মাংস (শিশ কাবাবের বিপরীত) হিসেবে বড় মাংসের টুকরো নেওয়া হয়। অন্যান্য জায়গায় মাঝারি আকারের মাংসের টুকরো ব্রোচেটের অনুরূপ তৈরি করা হয়, । মাংস ভিনেগার দিয়ে মেরিনেট করা হয় সাথে পেঁয়াজ, শাকসব্জী ও মশলা যোগ করা হয়. । শাশলিক সাধারনত মঙ্গল নামক গ্রিলে রান্না করা হয়।
সমজাতীয় খাবার
এন্টিকুচস - পেরু এবং অন্যান্য আন্দিয় রাজ্য
অ্যারোস্টিসিনি - ইতালি (আব্রুজো)
ব্রোচেট - ফ্রান্স, স্পেন (কাতালোনিয়া)
চিসলিক- নর্থ ডাকোটা, সাউথ ডাকোটা, আমেরিকান ওয়েস্ট
চুয়ানর - চীন
চুর‌্যাস্কো - ব্রাজিল
এস্পেতাদো - পর্তুগাল
ফ্রিগারুই - রোমানিয়া
খরোভাতস - আর্মেনিয়া
পিনচিতোস - স্পেন (আন্দালুসিয়া এবং এক্সট্রিমাডুরা)
সৌভলাকি - গ্রীস
ইয়াকিতোরি - জাপান
শিশ কেবাপ - তুরস্ক
সোসাতি - দক্ষিণ আফ্রিকা
রাজ্নজিসি - সার্বিয়া, ক্রোয়েশিয়া
শিক কাবাব - বাংলাদেশ, ভারত, পাকিস্তান এবং আফগানিস্তান
সুভলা - সাইপ্রাস
কোচি - কোরিয়া
ঘটোৎকচগুপ্ত
ঘটোৎকচগুপ্ত (রাজত্বকাল ২৮০-৩১৯ খ্রিষ্টাব্দ ) প্রাক-গুপ্ত সাম্রাজ্যের একজন রাজা ছিলেন।
পরিচিতি
ঘটোৎকচগুপ্ত গুপ্ত রাজবংশের প্রতিষ্ঠাতা শ্রীগুপ্তের পুত্র ছিলেন। তিনি মহারাজা উপাধি গ্রহণ করেছিলেন। তার মৃত্যুর পর তার পুত্র প্রথম চন্দ্রগুপ্ত সিংহাসনলাভ করেন।
নিকিতা শর্মা
নিকিতা শর্মা একজন ভারতীয় টেলিভিশন অভিনেত্রী এবং নয়াদিল্লির মডেল। তিনি লাইফ ওকের টেলিভিশন ধারাবাহিক দো দিল এক জান-এ অন্তরা কুল, কালার্স টিভির স্বরাগিনী - জোড়ে রিশতো কে সুর-এ কবিতা এবং শক্তি - অস্তিত্ব কে এহশাস কী-তে অর্চনা চরিত্রে অভিনয় করার জন্য সর্বাধিক পরিচিত।
প্রারম্ভিক জীবন
নিকিতা শর্মা ভারতের নয়াদিল্লিতে জন্মগ্রহণ করেন এবং সেখানেই বেড়ে উঠেন। তার বাবা একজন নির্মাতা। সেন্ট জেভিয়ার্স স্কুল এবং দিল্লি বিশ্ববিদ্যালয়ে পড়াশোনা শেষ করার পরে, নিকিতা তার বাবাকে ব্যবসায় সহায়তা করেছিলেন। তিনি নয়াদিল্লিতে নিজের বেকারিও পরিচালনা করেছিলেন।
মহানায়ক (১৯৮৪-এর চলচ্চিত্র)
মহানায়ক আলমগীর কবির রচিত ও পরিচালিত ১৯৮৪ সালের রোমাঞ্চকর চলচ্চিত্র। বুলবুল আহমেদ নিবেদিত চলচ্চিত্রটি প্রযোজনা ও পরিবেশনা করেছে ত্রয়ী চিত্রম। এক বেকার যুবকের রোমাঞ্চকর প্রেমের গল্প নিয়ে ছবিটি নির্মিত হয়েছে। এতে প্রধান চরিত্রে অভিনয় করেছেন বুলবুল আহমেদ। অন্যান্য চরিত্রে অভিনয় করেছেন কাজরী, জুলিয়া, রিনা খান, শওকত আকবর, আহমেদ শরীফ প্রমুখ।
এই চলচ্চিত্রের "আমার এ দুটি চোখ পাথর তো নয়" গানের জন্য সুবীর নন্দী ৯ম জাতীয় চলচ্চিত্র পুরস্কারে শ্রেষ্ঠ পুরুষ কণ্ঠশিল্পী বিভাগে পুরস্কার অর্জন করেন।
কাহিনী সংক্ষেপ
বেকার রানা চাকরি পাচ্ছে না। তার বন্ধু দিলদারের সাথে একই মেসে থাকে। দিলদার তাকে নিয়ে যায় তার উস্তাদের কাছে। উস্তাদ কালু খাঁর অনুমতি নিয়ে সে লোকের পকেট মারা শুরু করে। পকেট মারায় তাকে পরিপক্ব করে তুলে দিলদার। কিন্তু সে ধরা পরে যায় পিটার সাক্সেনার কাছে। পিটার তাকে তার চোরাকারবারিতে যোগ দেওয়ার আমন্ত্রন জানায়। রানা সাড়া দিয়ে পিটারের সাথে তার অফিসে দেখা করতে যায়। কিন্তু কালুর লোক তা দেখে ফেলে এবং কালুকে জানিয়ে দেয়। কালু রানাকে শাসায়। রানা পিটারের সাথে ফন্দি করে কালুকে এক বাগান বাড়িতে ডেকে নিয়ে খুন করে।
রানা বাংলাদেশে ফিরে এসে রেসেপশনিস্ট রেহানাকে বিয়ে প্রস্তাব দেয়। রেহানা প্রথমে নিমরাজি থাকলেও রানার অর্থবিত্তের কথা ভেবে রাজি হয়। কিন্তু পরদিন সে জানতে পারে আসলে রানা তার পূর্ব অপমানের প্রতিশোধ নিয়েছে। কালু খাঁ মারা যাওয়ার পর দিলদার তার অধীনে কাজ করতে চায়। তারা দুজনে পরিকল্পনা করে চলচ্চিত্র নির্মাণের কথা বলে গায়িকা ইয়াসমিন খানের গহনা হাতিয়ে নেওয়ার সময় তার কাছে ধরা পড়ে। ইয়াসমিন তাদেরকে শহর ত্থেকে যেতে বলে ছেড়ে দেয়। এভাবেই মানুষকে ধোঁকা দিয়ে চলতে থাকে তার জীবন।
নির্মাণ
চলচ্চিত্রটি বাংলাদেশ ছাড়াও থাইল্যান্ড, নেপালের কাঠমান্ডু, ও বার্মা ফ্রন্টিয়ারে চিত্রায়িত হয়েছে।
সঙ্গীত
মহানায়ক চলচ্চিত্রের সঙ্গীত পরিচালনা করেছেন শেখ সাদী খান। গীত রচনা করেছেন মাসুদ করিম, মনিরুজ্জামান মনির, নজরুল ইসলাম বাবু ও জাহিদুল হক। গানে কণ্ঠ দিয়েছেন রুনা লায়লা, এন্ড্রু কিশোর, সুবীর নন্দী, হৈমন্তী শুক্লা ও সাবিনা ইয়াসমিন।
সমালোচকদের প্রতিক্রিয়া
চলচ্চিত্র সমালোচক রহমান মতি এই চলচ্চিত্রের পরিচালনায় সৃজনশীলতা এবং বুলবুল আহমেদের স্টাইলিশ অভিনয়েরর প্রশংসা করেন। তার মতে প্রেম, প্রতারণা, বিবেকবোধ সব মিলিয়ে মহানায়ক একটি পুর্ণাঙ্গ চলচ্চিত্র।
পুরস্কার
জাতীয় চলচ্চিত্র পুরস্কার
বহিঃসংযোগ
বাংলা মুভি ডেটাবেজে মহানায়ক
জাহাজ রপ্তানি অনুযায়ী দেশের তালিকা
নিচের তালিকাটি হচ্ছে জাহাজ রপ্তানিকারক দেশ গুলোর তালিকা। তথ্যটি ২০১২ এর। অর্থের পরিমাণ মার্কিন ডলার-এ দেখানো হলো। তথ্যটি দি অবজারভেটরি অফ ইকোনমিক কমপ্লেক্সিটি কর্তৃক প্রদত্ত। সম্প্রতি সেরা বিশটি দেশ তালিকায় রয়েছে৷
তথ্যসূত্র
Trading in Sea transport report
atlas.media.mit.edu - অভজারভেটরী অফ ইকোনমিক কমপ্লেক্সিটি - যেসব দেশ মালবাহী জাহাজ ও যাত্রীবাহী জাহাজ রপ্তানি করে। (২০১২)
চোখের দেখা
চোখের দেখা ২০১৬ সালে মুক্তিপ্রাপ্ত একটি বাংলাদেশী রোমান্টিক চলচ্চিত্র। চলচ্চিত্র টি পরিচালনা করেছেন পি এ কাজল এবং প্রযোজনা করেছে কুশলী মাল্টিমিডিয়া প্রযোজনা কোম্পানি। এই চলচ্চিত্রের শ্রেষ্ঠাংশে অভিনয় করেছেন সাইমন সাদিক এবং অহনা রহমান এবং অন্যান্য ভূমিকায় অভিনয় করেছেন কাজী হায়াৎ, শামস সুমন, শতাব্দী ওয়াদুদ, আলেকজান্ডার বো সহ আরো অনেকে।
মুক্তি
চলচ্চিত্রটি ১৪ অক্টোবর ২০১৬ সনে দেশের ৫০টিরও বেশী প্রেক্ষাগৃহে মুক্তি পেয়েছে।
সিলেট সিটি কর্পোরেশন
সিলেট সিটি কর্পোরেশন ২০০১ খ্রিষ্টাব্দে প্রতিষ্ঠিত হয়। এই সিটি কর্পোরেশন, "সিলেট সিটি কর্পোরেশন আইন, ২০০১" অনুযায়ী প্রতিষ্ঠিত হয় অথবা বলা যায় সিটি কর্পোরেশন স্থাপনকল্পে উক্ত আইন প্রণীত হয়। এই সিটি কর্পোরেশন এলাকা গণপ্রজাতন্ত্রী বাংলাদেশের সংবিধানের ৫৯ অনুচ্ছেদের উদ্দেশ্য পূরণার্থে একটি স্থানীয় প্রশাসনিক ইউনিট হিসেবে প্রতিষ্ঠিত৷ পরবর্তিকালে এই আইন ২০০২ সংশোধিত হয়ে হয় "সিলেট সিটি কর্পোরেশন (সংশোধন) আইন ২০০২"।
প্রশাসনিক কর্মকর্তা
যেকোনো সিটি কর্পোরেশনের মতোই সিলেট সিটি কর্পোরেশনের প্রধান কর্তাব্যক্তি হচ্ছেন মেয়র। ২০১২ খ্রিষ্টাব্দে এর মেয়র পদে অধিষ্ঠিত ছিলেন মেয়র বদর উদ্দিন আহমেদ কামরান। বর্তমান মেয়র হলেন আরিফুল হক চৌধুরী। এছাড়া অন্যান্য প্রশাসনিক কর্মকর্তার মধ্যে রয়েছেন কাউন্সিলর ও অন্যান্য সাধারণ কর্মচারীগণ।
পুরস্কার ও অর্জন
প্রতিষ্ঠার পরে সিলেট সিটি কর্পোরেশন জন্মনিবন্ধন কার্যক্রমে গঠনমূলক সাফল্যের স্বাক্ষর রাখায় জাতীয় পুরস্কারপ্রাপ্ত হয়। স্থানীয় সরকার মন্ত্রণালয়ের আওতাধীন জন্মনিবন্ধন কার্যক্রমে ৪৫ দিন বয়সের মধ্যে সর্বোচ্চ সংখ্যক শিশুর জন্ম নিবন্ধনকারী সফল ১৩টি প্রতিষ্ঠানের মধ্যে এই সিটি কর্পোরেশন প্রথম হবার গৌরব অর্জন করে।
বুরহানপুর
বুরহানপুর (Burhanpur) ভারতের মধ্য প্রদেশ রাজ্যের পূর্ব নিমর জেলার একটি শহর ও পৌর কর্পোরেশনাধীন এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৩৩ মিটার (৭৬৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বুরহানপুর শহরের জনসংখ্যা হল ১৯৪,৩৬০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে বুরহানপুর এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
উপি গোল্ডবার্গ
উপি গোল্ডবার্গ (Whoopi Goldberg) নামে পেশাগতভাবে পরিচিত ক্যারিন এলাইন জনসন (জন্ম: ১৩ নভেম্বর ১৯৫৫) হলেন একজন মার্কিন অভিনেত্রী, কৌতুকাভিনেত্রী, লেখিকা ও টেলিভিশন উপস্থাপিকা। তিনি ১৩টি এমি পুরস্কারের মনোনয়ন লাভ করেছেন এবং অল্প কয়েকজন বিনোদনদাতাদের একজন, যিনি একটি এমি পুরস্কার, একটি গ্র্যামি পুরস্কার, একটি একাডেমি পুরস্কার ও একটি টনি পুরস্কার অর্জন করেছেন। এছাড়া তিনি দ্বিতীয় কৃষ্ণাঙ্গ নারী হিসেবে অভিনয় শাখায় একাডেমি পুরস্কার অর্জন করেছেন।
গোল্ডবার্গ খ্যাতির শিখরে পৌঁছান দ্য কালার পার্পল চলচ্চিত্রে সেলি চরিত্রে অভিনয় করে, এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং তার প্রথম গোল্ডেন গ্লোব পুরস্কার অর্জন করেন। ১৯৯০ সালে প্রণয়ধর্মী কাল্পনিক চলচ্চিত্র ঘোস্ট-এ অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন এবং তার দ্বিতীয় গোল্ডেন গ্লোব পুরস্কার অর্জন করেন।
রাফায়েল তোলোই
রাফায়েল তোলোই (Rafael Tolói; জন্ম: ১০ অক্টোবর ১৯৯০) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব আতালান্তা এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।
রাজবংশ (চলচ্চিত্র)
রাজবংশ হল একটি জনপ্রিয় বাংলা চলচ্চিত্র যা পরিচালনা করেন পীযুষ বোস। এই চলচ্চিত্রটি ১৯৭৭ সালে ঊষা ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন শ্যামল মিত্র। এই চলচ্চিত্রটির মুখ্য চরিত্রে অভিনয় করেন উত্তম কুমার, আরতি ভট্টাচার্য্য, স্বপন কুমার, প্রেমা নারায়ণ।
যুগ্ম শব্দ
যুগ্ম শব্দ বা জোড়া শব্দ হলে দুটো আলাদা শব্দ একসঙ্গে পাশাপাশি ব্যবহার করা হয় বিশেষ অর্থ বোঝাবার জন্যে অথবা কোনো অর্থের ওপরে জোর দেবার জন্যে। শুক-সারি হলো যুগ্ম শব্দ বা জোড়া শব্দ। এখানে দুটো শব্দেরই আলাদা অর্থ বর্তমান থেকে পাশাপাশি ব্যবহার করা হয় বিশেষ অর্থে। শুক ও সারি হলো শুক-সারি, কিন্তু এরা সমাসবদ্ধ নয়।
উদাহরণ
আকাশ পাতাল, আপদ বিপদ, আসমান জমিন, আসা যাওয়া, উত্থান পতন, কচি কাঁচা, কথা বার্তা, কাঁচা মিঠে, কামিনী কাঞ্চন, গ্রহ তারা, চন্দ্র - সূর্য , জোয়ার ভাটা, জীবন মরণ, জীবন মৃত্যু, ঝড়-বৃষ্টি, টাকা পয়সা, ডাকিনি যোগিনী, তাল তমাল, নদী নালা, নন্দী ভৃঙ্গী, নয় ছয়, নাওয়া খাওয়া , বাদ প্রতিবাদ, বিকি কিনি, বেলা অবেলা, ভাঙ্গা গড়া, মান অপমান, মেরে কেটে, মৌন মুখর, রাক্ষস খোক্ষস, রাগ অনুরাগ, রাগ রাগিনী, রাত দিন, লাফ ঝাপ, হংস মিথুন, শাল পিয়াল, শুক সারি , সাঁঝ সকাল, সুখ দুক্ষ, সুর অসুর।
যুগ্ম শব্দ নয়
দুটো শব্দ সমাস বদ্ধ হবার পরে একক পদ হিসেবে ব্যবহার করে এবং সেক্ষেত্রে সেই পদ একটা তৃতীয় অর্থ বহন করে যেখানে সমাস বদ্ধ হবার আগের শব্দ দুটোর আলাদা মানে আর বর্তমান থাকে না। সেই মত রবি-কিরণ হলো রবির কিরণ যেখানে সমাস বদ্ধ হবার পরে রবি আর কিরণ এর আলাদা অর্থ বর্তমান থাকে না। সেই ভাবেই বিধূ-মুখী, সূর্য-সাক্ষী, তুষার-ধবল এই ধরনের শব্দগুলো যুগ্ম শব্দ হবে না কারণ এগুলো সমাস বদ্ধ পদ।
বিপরীত লিঙ্গ অর্থে দ্বন্দ্ব সমাস বদ্ধ পদ হলো জায়া ও পতি মিলে দম্পতি। সমাস বদ্ধ হয়ে যাবার পরে দম্পতির একটা তৃতীয় অর্থ দাড়ায় এবং একক পদ হিসেবে ব্যবহৃত হয়। নট ও নটী মিলে হলো নট-নটী যেটা যুগ্ম শব্দ বা নন্দী ও ভৃঙ্গী মিলে নন্দী-ভৃঙ্গী। কিন্তু যিনি রাম তিনি ই কৃষ্ণ সমাস বদ্ধ হবার পরে রামকৃষ্ণ হলে আর যুগ্ম শব্দ থাকে না. কারণ এখানে রামকৃষ্ণ তৃতীয় একজনকে নির্দেশ করছে। জোড়া শব্দ পাশাপাশি ব্যবহৃত কিন্তু সমাস ই বদ্ধ হয় না।
উদাহরণ
অদল-বদল, জল-টল, খাওয়া-দাওয়া, আদার-বাদার এই ধরনের শব্দ গুলো যুগ্ম শব্দ নয়। এক্ষেত্রে একটা শব্দের কোনো অর্থ থাকে না কিন্তু ধ্বনি গত মিল থাকার জন্যে অন্য অর্থ যুক্ত শব্দ টির সঙ্গে একসঙ্গে ব্যবহৃত হয় বা উচ্চারিত হয়। এগুলোকে অনুকারী শব্দ বলে।
মেঘে
এল্ক সিটি ডেইলি নিউজ
এল্ক সিটি ডেইলি নিউজ একটি দৈনিক পত্রিকা যা সপ্তাহে পাঁচ দিন প্রকাশিত হয়। এটি মঙ্গল থেকে শুক্রবার এবং রবিবার প্রকাশিত হয়। ওকলাহোমা রাজ্য সৃষ্টি হওয়ারও ছয় বছর আগ থেকে, ১৯০১ সাল থেকে পত্রিকাটি প্রকাশিত হয়। পত্রিকাটির মালিক হলেন এল্ক শহরের ওয়েড পরিবারের বেশ কয়েকজন সদস্য, তাদের মধ্যে অন্তর্ভুক্ত আছেন এলিজাবেথ ওয়েড (২০১১-২০১৮), ল্যারি আর ওয়েড (১৯৬৯ - ২০১১) এবং পল আর ওয়েড (১৯৩x - ১৯৭২)।
জেসিকা ইয়ানিভ
জেসিকা ইয়ানিভ (প্রকৃত নাম জেসিকা সিম্পসন) হলেন ব্রিটিশ কলম্বিয়ার একজন কানাডীয় ট্রান্সজেন্ডার কর্মী, যিনি ২০১৮ সালে ব্রিটিশ কলম্বিয়া মানবাধিকার ট্রাইব্যুনালে লিঙ্গ পরিচয়ের ভিত্তিতে বৈষম্যের মোট তেরোটি অভিযোগ দায়ের করার জন্য সুপরিচিত। ট্রাইব্যুনাল ২০১৯ সালে তার প্রাথমিক অভিযোগ প্রত্যাখ্যান করেছে।
প্রথম জীবন, শিক্ষা এবং ক্যারিয়ার
ইয়ানিভ ব্রিটিশ কলম্বিয়ার সারেতে কাওয়ন্তলিন পলিটেকনিক বিশ্ববিদ্যালয়ে পড়াশোনা করেছেন কম্পিউটার বিজ্ঞান অধ্যয়নরত।
২১ আগস্ট ফেসবুককে জাতীয় যৌন দিবসের ডাক দেওয়ার জন্য, ২০০৮ সালে, তিনি তার সর্বসাধারণের দৃষ্টি আকর্ষণ করেছিলেন।   প্রচারের অংশ হিসাবে, তিনি অনুরোধে ফ্রি কনডম প্রেরণ করেছিলেন।  পরে তিনি প্রকাশ করেছিলেন এটি ভাইরাল বিপণনের প্রচার। প্রচারটি 100,000 এরও বেশি ফেসবুক ব্যবহারকারীকে আকর্ষণ করেছে।
রাজারকূল ইউনিয়ন
রাজারকূল বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।
আয়তন
রাজারকূল ইউনিয়নের আয়তন ৫০৮৭ একর (২০.৫৯ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী রাজারকূল ইউনিয়নের লোকসংখ্যা ২০,৩০৪ জন। এর মধ্যে পুরুষ ৯,৩৭০ জন এবং মহিলা ১০,৯৩৪ জন।
অবস্থান ও সীমানা
রামু উপজেলার দক্ষিণাংশে রাজারকূল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে ফতেখাঁরকূল ইউনিয়ন ও চাকমারকূল ইউনিয়ন, পশ্চিমে দক্ষিণ মিঠাছড়ি ইউনিয়ন এবং দক্ষিণে ও পূর্বে কাউয়ারখোপ ইউনিয়ন অবস্থিত।
প্রশাসনিক কাঠামো
রাজারকূল ইউনিয়ন রামু উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি ১টি মাত্র মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
শিক্ষা ব্যবস্থা
রাজারকূল ইউনিয়নের সাক্ষরতার হার ২৪.৫৫%। এ ইউনিয়নে ১টি আলিম মাদ্রাসা, ১টি মাধ্যমিক বিদ্যালয়, ১টি দাখিল মাদ্রাসা ও ৫টি প্রাথমিক বিদ্যালয় রয়েছে।
যোগাযোগ ব্যবস্থা
রাজারকূল ইউনিয়নে যোগাযোগের প্রধান সড়ক হল রাজারকুল-চেইন্দা সড়ক। প্রধান যোগাযোগ মাধ্যম সিএনজি চালিত অটোরিক্সা।মিনি টমটম।
ধর্মীয় উপাসনালয়
রাজারকূল ইউনিয়নে ২৩টি মসজিদ,(স্বনামধন্য আজিজুল উলুম মাদ্রাসা)
২টি মন্দির ও ২টি বিহার রয়েছে।
খাল ও নদী
রাজারকূল ইউনিয়নের উত্তর প্রান্ত দিয়ে প্রবাহিত হচ্ছে বাঁকখালী নদী। এছাড়া রয়েছে কাটাখালী খাল।
হাট-বাজার
রাজারকূল উপজেলার প্রধান হাট-বাজার হল রাজারকূল বাজার।
বিউরেন হেনড্রিক্স
বিউরেন এরিক হেনড্রিক্স (জন্ম: ৮ জুন, ১৯৯০) হলেন একজন দক্ষিণ আফ্রিকান ক্রিকেটার যিনি বর্তমানে কেপ কোবরাস দলের হয়ে খেলছেন। তিনি ভয়ঙ্কর গতি উত্পাদনকারী সক্ষম একজন বা-হাতি ফাস্ট বোলার এবং কোবরাস ও তার নেটিভ পশ্চিম প্রদেশ ক্রিকেট দলে উভয় দলে সাফল্য অর্জন করেছেন।
খেলোয়াড়ী জীবন
২০১২/১৩ মৌসুমের প্রথম শ্রেণীর ক্রিকেটে তিনি ৭ ম্যাচে ৩৫ উইকেট লাভ করেন, যার পরিপ্রেক্ষিতে তিনি আন্তর্জাতিক পর্যায়ে খেলার সুযোগ লাভ করেন। তিনি প্রেটোরিয়ায় দক্ষিণ আফ্রিকা এ দলের হয়ে শীতকালীন পারফরমেন্স ভারত এ দলের বিরুদ্ধে ম্যাচ জয়ী ১১ উইকেট লাভ করেন। যার পরিপ্রিক্ষিত তিনি ইন্ডিয়ান প্রিমিয়ার লীগ ক্রিকেট প্রতিযোগিতায় "কিংস এলেভেন পাঞ্জাবের" হয়ে ভারতীয় রুপি ১.৮ কোটির বিনিময়ে ২০১৪ সালে খেলবেন।
জার্সি
জার্সি বলতে বোঝাতে পারে:
আফগান রন্ধনশৈলী
থাম্ব|300x300পিক্সেল|কিছু জনপ্রিয় আফগান খাবার। বাম থেকে ডানে: 1. ল্যাম্ব ভাজা কাবাব (শিক কাবাব); 2. কাবুলি পোলাও এবং সালাদ; 3. তন্দুরি চিকেন; এবং 4. মান্তু আফগানি রন্ধনশৈলী দেশের প্রধান ফসল, যেমন গম, ভুট্টা, বার্লি এবং চাল ইত্যাদির উপর ভিত্তি করে সমৃদ্ধি লাভ করেছে। এই সকল প্রধান খাদ্যের পাশাপাশি দেশীয় ফল এবং সবজি সাথে দুগ্ধজাত পণ্য যেমন দুধ, দই ও মাঠা খাদ্য তালিকায় যুক্ত হয়েছে। কাবুলি পোলাও আফগানিস্তানের জাতীয় খাবার। এদের খাবারের মাধ্যমে জাতিগত এবং ভৌগোলিক বৈচিত্র্য প্রস্ফুটিত হয়েছে।   আফগানিস্তান উচ্চ মানের ডালিম, আঙ্গুর এবং মিষ্টি ফুটবল আকৃতির তরমুজের জন্য পরিচিত।
প্রধান খাবার
থাম্ব|[[নান (রুটি)|নান (রুটি), যা আফগানিস্তানে ব্যাপকভাবে খাওয়া হয়]] থাম্ব|আফগান পুরুষদের দুপুরের আহার,  কুনার প্রদেশের থাম্ব|ভাতের সঙ্গে [[কোফতা এবং ভুট্টা]]
বাইরে খাওয়া
আফগানেরা সাধারনত রেস্টুরেন্টে খাওয়া দাওয়া করে না। আফগানিস্তানের অনেক রেস্টুরেন্টে সপরিবারে খাওয়ার জন্য বুথ বা পৃথক স্থানের ব্যবস্থা আছে।
পয়গম্বরদের মাজার
পয়গম্বরদের মাজার (قبر النبيا; מערת הנביאים) জেরুজালেমের জলপাই পর্বতে অবস্থিত একটি প্রাচীন সমাধিসৌধ। মধ্যযুগীয় ইহুদি সূত্রানুসারে এই জায়গাতে পারসিক যুগের তিন নবী হগয়, সখরিয় ও মালাখি শায়িত আছেন। প্রত্নতাত্ত্বিকরা এই মাজারের সমাধি কক্ষগুলোর মধ্যে প্রাচীনতম তিনটি সমাধি কক্ষের সময়কাল খ্রিস্টপূর্ব প্রথম শতাব্দী নির্ধারণ করেছেন যা ইহুদি সূত্রের সাথে সাংঘর্ষিক।
সমাধি কক্ষ
এই মাজারে দুটো প্রবেশ পথ সহ ৩৮টি সমাধি কক্ষ বিদ্যমান। প্রবেশপথের পশ্চিম প্রান্তে পাথরের তৈরি কবরগুলো রয়েছে যেখানে যেতে সিঁড়ি বেয়ে নামতে হয়। এই প্রবেশপথটি বড় কেন্দ্রীয় বৃত্তাকার খিলানে নিয়ে আসে যার মাপ ব্যাসে 24 ft। এখান থেকে দুটো 5 ft প্রস্থ ও 10 ft উচ্চতা বিশিষ্ট এবং 20 yd প্রসারিত দুটো পাথুরে টানেল আলাদা হয়ে যায়। তৃতীয় আরেকটি টানেল অন্য দিকে নিয়ে যায়। সবগুলো টানেল 40 yd উচ্চতা বিশিষ্ট বহিঃস্থ ক্রস গ্যালারির দিকে নিয়ে যায়।
গবেষণা মতে এই সমাধি কমপ্লেক্সটি মূলত খ্রিস্টপূর্ব প্রথম শতাব্দী পর্যন্ত পুরনো, সেই সময় এইভাবে ইহুদিরা কবর দিতো। কিছু গ্রিক ফলক গুহার ভেতর পাওয়া গেছে যা নির্দেশ করে এই গুহা বিদেশি খ্রিস্ট ধর্মের অনুসারীদের চতুর্থ ও পঞ্চম শতাব্দীতে এখানে কবর দিতে পুনরায় ব্যবহার করা হয়েছিলো। কক্ষের দেওয়ালের এক পাশে একটি গ্রিক ফলক রয়েছে যার অনুবাদ: "ঈশ্বরের উপর বিশ্বাস রাখো ডোমেটিলা: কোন মনুষ্য জীব অমর নয়!"
তীর্থস্থান
মধ্যযুগ থেকে এই জায়গাটি ইহুদিদের দ্বারা পবিত্র হিসেবে বিবেচিত হওয়া সহ পবিত্র স্থান হিসেবে প্রায়ই দর্শন হয়ে আসছে।  ১৮৮২ সালে আর্খিমান্দ্রাইট আন্টনিন (কাপুস্টিন) এই জায়গাটি রুশ অর্থোডক্স গির্জার জন্য নেওয়া হয়। তিনি এই জায়গায় একটি গির্জা নির্মাণের পরিকল্পনা করেন যার ফলে তিনি ইহুদিদের দ্বারা চরম প্রতিবাদে শিকার হন। অটোম্যান আদালত ১৮৯০ সালে রুশদের পক্ষে রায় দেয় তবে রুশরা অত্র স্থলে খ্রিস্ট ধর্মের চিহ্ন ক্রুশ অপ্রদর্শনে সম্মত হয় এবং সবধর্মের লোকদের এই গুহায় প্রবেশাধিকার থাকে।
বৈকুণ্ঠ কমলজ
বৈকুণ্ঠ কমলজ (वैकुण्ठ कमलज, வைகுந்த கமலயா, Вайкунтха-Камаладжа) হল হিন্দু দেবতা বিষ্ণু এবং তাঁর সহধর্মিণী লক্ষ্মীর যৌগিক  উভলিঙ্গ রূপ। রূপটি শিব ও পার্বতীর অর্ধনারীশ্বর রূপ থেকে অনুপ্রাণিত, এবং রূপটি বিরল যা বেশিরভাগই নেপাল ও ভারতের কাশ্মীর অঞ্চলে সীমাবদ্ধ।
অর্ধনারীশ্বরের মতো, বৈকুণ্ঠ কমলজকে অর্ধেক পুরুষ এবং অর্ধেক নারী হিসাবে চিত্রিত করা হয়েছে। ডান অর্ধেক হল পুরুষ বিষ্ণু, বাম অর্ধেক হল নারী লক্ষ্মী, এবং মাঝখানে নিচে বিভক্ত। বিগ্রহটি মহাবিশ্বের পুরুষ ও নারী নীতির একত্ব বা অদ্বৈততার প্রতীক। হিন্দু ধর্মগ্রন্থে অর্ধনারীশ্বর বিগ্রহের বিপরীতে, বৈকুণ্ঠ কমলজকে কয়েকটি তান্ত্রিক ও মূর্তি সংক্রান্ত গ্রন্থে উল্লেখ করা হয়েছে এবং হিন্দু কিংবদন্তীতে এই রূপের উৎসের কোন কাহিনী পাওয়া যায় না।
নামসমূহ
বিষ্ণুর উভলিঙ্গ রূপটি বেশ কয়েকটি নামে পরিচিত যার মধ্যে রয়েছে: বৈকুণ্ঠ কমলজ,  (বৈকুণ্ঠ হল বিষ্ণুর বাসস্থান, বিষ্ণুর সাথে সম্পর্কিত এবং কমলজ হল তিনি যিনি পদ্ম থেকে জন্মগ্রহণ করেন – লক্ষ্মী),  বৈষ্ণব অর্ধনারী (অর্ধনারী – বৈষ্ণব সম্প্রদায়ের অর্ধনারী, যেটি বিষ্ণুর প্রতি উৎসর্গীকৃত), অর্ধনারী নারায়ণ  (নারায়ণ (বিষ্ণু) যিনি অর্ধনারী), অর্ধনারী বিষ্ণু  (বিষ্ণু যিনি অর্ধনারী), অর্ধালক্ষ্মী নারায়ণ (বিষ্ণু যিনি অর্ধলক্ষ্মী), বাসুদেব কমলজ (বিষ্ণু লক্ষ্মী),  বাসুদেব লক্ষ্মী (বিষ্ণু লক্ষ্মী)   এবং অর্ধলক্ষ্মী হরি (হরি (বিষ্ণু) যিনি অর্ধলক্ষ্মী)।
ক্রমবিকাশ
বৈকুণ্ঠ-কমলজের ধারণা ও মূর্তিটি অর্ধনারীশ্বর থেকে উদ্ভূত হয়েছে – দেবতা শিব ও তাঁর স্ত্রী পার্বতীর জনপ্রিয় উভলিঙ্গ রূপ। পি পাল পরামর্শ দেন যে বৈকুণ্ঠ-কমলাজা ধারণাটি পূর্ব ভারতে উদ্ভূত হয়েছিল এবং তারপরে নেপালে স্থানান্তরিত হয়েছিল, তবে দেওর মতে, ধারণাটি মধ্যযুগীয় নেপালে উদ্ভূত হয়েছিল, যা ডি সি সিরকার ১১ শতকের গয়া শিলালিপির উদ্ধৃতি দিয়ে খণ্ডন করেছেন। ভারতের গয়ায় অবস্থিত শীতলা গয়া মন্দিরে স্থানীয় শাসক যক্ষপালের ১১ শতকের শেষের দিকের শিলালিপি বলছে যে যক্ষপাল কমলার্ধঙ্গিনা-নারায়ণ, নারায়ণ (বিষ্ণু) সহ বেশ কয়েকটি দেবতার বাসস্থানের জন্য মন্দিরটি তৈরি করেছিলেন যার অর্ধেক দেহ কমল (লক্ষ্মী)। অন্য তত্ত্ব অনুসারে, কাশ্মীর ছিল বৈকুণ্ঠ কমলজের জন্মস্থান। যদিও প্রাসঙ্গিক ভারতীয় গ্রন্থ এবং বৈকুণ্ঠ কমলজের মূর্তি নেপালে পাওয়া যায়, তবে কাশ্মীর ছাড়া ভারতে খুব কমই কোনো অস্তিত্ব পাওয়া যায়।  বৈকুণ্ঠ কমলজের কিছু উল্লেখযোগ্য ভারতীয় মূর্তি পাওয়া যায় বিজবেহারায় (১০-১১শ শতাব্দীর শেষের দিকে), অনন্তনাগ, কাশ্মীর; জৈন্তিপুর, হরিয়ানা; বৈজনাথ মন্দির, হিমাচল প্রদেশ (১২০৪ খ্রিস্টাব্দ) এবং জগন্নাথ মন্দির, পুরীর সায়ানা ঠাকুর মূর্তি।
বৈকুণ্ঠ কমলজ মূর্তি নেপালে ১৩ শতক থেকে পাওয়া যায়। বৈকুণ্ঠ কমলজের প্রাচীনতম নেপালি চিত্রাঙ্কনটি ১২৬৩ খ্রিস্টাব্দের পাটা (কাপড়ের প্যানেল) তে পাওয়া যায়, যা বর্তমানে রামকৃষ্ণ মিশন ইনস্টিটিউট অফ কালচার, কলকাতা, ভারতে রয়েছে। বৈকুণ্ঠ কমলজের কিছু নেপালি ব্রোঞ্জ ভাস্কর্য কিছু জাদুঘরে সংরক্ষিত আছে। বৈকুণ্ঠ কমলজ মূর্তিগুলির মধ্যে উল্লেখযোগ্য হল ইন্দ্রেশ্বর মন্দির, পানৌতির মূর্তি; নারায়ণ মন্দির, পাটন ও সরস্বতী মন্দির, শঙ্খ।
মূর্তিশিল্প ও প্রতীকবাদ
সারদাতিলক ও তন্ত্রসারে যেমন ব্যাখ্যা করা হয়েছে, অর্ধনারীশ্বরের মতো বৈকুণ্ঠ কমলজ, মহাবিশ্বের নর ও নারী নীতির একত্ব বা অদ্বৈততার প্রতীক।  শিল্পরত্ন বিশেষভাবে বিষ্ণু ও লক্ষ্মীর একত্বের কথা বলেছেন। এটি সত (সত্য) ও চিৎ (চেতনা) এর সংমিশ্রণকেও নির্দেশ করে, আনন্দ (সুখ) উৎপন্ন করে (দেখুন সচ্চিদানন্দ)। অর্ধনারীশ্বরের মতো, বাম অর্ধেক নারী লক্ষ্মী, ডান অর্ধেক পুরুষ বিষ্ণুকে বোঝায়। মূর্তিটিকে পদ্মের পাদদেশে দাঁড়িয়ে দেখানো হয়েছে বা গরুড় (বিষ্ণুর বাহন) পাশাপাশি কচ্ছপ বা কুর্ম, প্রায়শই বিষ্ণুর সাথে যুক্ত থাকতে পারে, কিন্তু এই বিশেষ মূর্তিচিত্রে লক্ষ্মীর সাথে তার বাহন হিসাবে সারিবদ্ধ। কখনও কখনও, গরুড় ও কচ্ছপকে দাঁড়ানো দেবতার যথাক্রমে পুরুষ ও নারীর দিকে দেবতার কাছে নতজানু অবস্থায় চিত্রিত করা যেতে পারে। বৈকুণ্ঠ কমলজ আট-বাহু বিশিষ্ট, পূর্ণাঙ্গ মহিলা স্তন এবং বামদিকে দীর্ঘ পুষ্পশোভিত নমুনাযুক্ত কোমর-বস্ত্র রয়েছে, যখন পুরুষ অর্ধেক হাঁটু পর্যন্ত সাধারণ খাটো কোমর-বস্ত্র বা একই দৈর্ঘ্যের পোশাক পরিধান করে তবে ভিন্ন। বিষ্ণুর অর্ধাংশে বিষ্ণুর চারটি ঐতিহ্যগত বৈশিষ্ট্য রয়েছে: চক্র, শঙ্খ, গদা ও পদ্ম। নারী অর্ধেক ঘট (পাত্রের উপরে নারকেল-আম পাতা) বা কুম্ভ (জলের পাত্র) রত্ন, আয়না, পাণ্ডুলিপি বা বই এবং পদ্মে ভরা। দেবীর পাশে ঘণ্টা বা জপমালাও থাকতে পারে। পাণ্ডুলিপি ও আয়না কখনও লক্ষ্মীর মূর্তিবিদ্যার সাথে যুক্ত নয়, তবে তারা ঐতিহ্যগতভাবে অন্যান্য দেবদেবীর সাথে যুক্ত, যা নারীর মূর্তিবিদ্যায় তাদের প্রভাব নির্দেশ করে। পাণ্ডুলিপি হল দেবী সরস্বতীর বৈশিষ্ট্য, আর আয়না হল পার্বতীর ঐতিহ্যগত বৈশিষ্ট্য, বিশেষ করে অর্ধনারীশ্বর মূর্তিতে। মালা, নূপুর, কোমরবন্ধ উভয় পাশে সাধারণ; কানের দুল, মুকুটের আকৃতি এবং বাহুর অলঙ্কার আলাদা।
জিন্দাল বিজয়নগর বিমানবন্দর
জিন্দাল বিজয়নগর বিমানবন্দর (আইএটিএ: ভিডিওয়াই, আইসিএও: ভিওজেভি) ভারতের কর্ণাটক প্রদেশের টরানাগাল্লু নামে একটি গ্রামে অবস্থিত অন্তর্দেশীয় বিমানবন্দর। বিদ্যানগর শহরের কাছে বিমানবন্দরটির অবস্থানের কারণে বিমানবন্দরকে বিদ্যানগর বিমানবন্দর নামেও পরিচিত। এটি টরানাগাল্লু গ্রামে অবস্থিত একটি ইস্পাত কারখানা জেএসডব্লিউ স্টিলের মালিকানাধীন এবং তাদের দ্বারা পরিচালিত হয়। জিন্দাল বিজয়ন বিমানবন্দর নামটি জিন্দাল বিজয়নগর স্টিল লিমিটেড (জেভিএসএল) কোম্পানী থেকে এসেছে, যা ২০০৫ সালে জেএসডব্লিউ স্টিলের সাথে যুক্ত হয়ে যায়।
জেভিএসএল কর্মচারীদের জন্য পূর্বে বিমানবন্দরটি একটি বেসরকারী অবরতণ ঘাঁটি হিসাবে কাজ করত। পরে ২০০৬ সালের ডিসেম্বর মাসে বিমানবন্দরকে প্রথম বাণিজ্যিক উড়ানগুলি পরিচালনার জন্য উন্নয়ন করা হয়েছিল। এটি বেলেলির জেলা পর্যটন এবং ব্যবসায়িক স্বার্থে সেবা প্রদান করা। আঞ্চলিক এয়ারলাইন ট্রুজেট হায়দ্রাবাদ ও বেঙ্গালুরু থেকে দৈনিক উড়ান পরিষেবা প্রদান করে।
ইতিহাস
বিমানবন্দরে অতিরিক্ত সরকারী সরঞ্জাম এবং একটি এয়ার ট্রাফিক কন্ট্রোল ভবন সহ রাজ্য সরকার থেকে এখনও কিছু প্রয়োজনীয় স্থাপনা নির্মান করার কথা। ২০০৬ সালে জেএসডব্লিউ ইস্পাত সংস্থা ₹২৫ কোটি (৩.৮ মিলিয়ন মার্কিন ডলার) টাকা ব্যয়ে যাত্রী টার্মিনাল নির্মাণ শুরু করে। ৩ নভেম্বর ২০০৫ সালে জেএসডব্লিউ স্টিলের ব্যবস্থাপনা পরিচালক সজন জিন্দাল এবং গভর্নর টি এন চতুরবেদি ও রাজ্য সরকারের বিভিন্ন সদস্য উপস্থিতে বিমানবন্দরের উদ্বোধন করা হয়েছিল । সেই দিন এয়ার ডেকান বিমানবন্দরের উদ্বোধনী উড়ান পরিচালনা করে। কিন্তু ওই বছরের ১ ডিসেম্বরের আগে পর্যন্ত নিয়মিত উড়ান পরিচালনা শুরু করে নি। বিমানসংস্থা প্রাথমিকভাবে বেঙ্গালুরু ও গোয়াতে দৈনিক উড়ান পরিচালনা করে। ২০০৮ সালে এয়ার ডেকান কিংফিশার এয়ারলাইন্সের সাথে কিংফিশার রেড তৈরির জন্য মিলিত হয়ে যায়। পরে ২০০৯ সালের বিমান সংস্থাটি অক্টোবরে  যাত্রী অভাবের কারণে বিমানবন্দরে উড়ান পরিচালনা বন্ধ করে।
সু্যোগ - সুবিধা
জিন্দাল বিজয়নগর বিমানবন্দরটির রানওয়ে ১৩/৩১ দ্বারা মনোনীত হয়, যা ৩০ মিটার চওড়া ও ১,৫০০ মিটার লম্বা (৪,৯২১ ফুট × ৯৮ ফুট)। [8] যাত্রী টার্মিনাল ভবনের আয়োতন ১৯০ বর্গ মিটার (২,০০০ বর্গ ফুট) এবং এতে একটি চেক-ইন ডেস্ক, সুরক্ষা পথ, ব্যাগ স্ক্যানার রয়েছে। বিমানবন্দরে ৫০ জন অপেক্ষা করা একটি অপেক্ষা এলাকা রয়েছে।
শাহবাগে ইসলাম বিদ্বেষের প্রতিবাদে গর্জে উঠুন
শাহবাগে ইসলাম বিদ্বেষের প্রতিবাদে গর্জে উঠুন হলো ২০১৩ সালের ১৯ ফেব্রুয়ারি বাংলাদেশ সরকার এবং জনগণের কাছে প্রেরিত দারুল উলুম হাটহাজারীর মহাপরিচালক এবং হেফাজতে ইসলাম বাংলাদেশের আমির শাহ আহমদ শফীর একটি খোলা চিঠি। এই চিঠিতে ২০১৩ সালে গড়ে উঠা শাহবাগ আন্দোলনে নানাধরণের ইসলাম বিরোধী কর্মকাণ্ডের অভিযোগ আনা হয়। এতে কাদিয়ানী সম্পৃক্ততা এবং এর অন্তরালে ইসলাম অবমাননাকারী একটি অনলাইন চক্রকে দায়ী করা হয়। এর পেছনে শাহরিয়ার কবির, মুনতাসীর মামুন, জাফর ইকবাল, গোলাম রব্বানী, অজয় রায় প্রমুখের নাস্তিক পৃষ্ঠপোষকতাকেও দায়ী করা হয়। তাদের এই ইসলাম বিরোধী কর্মকাণ্ডের বিরুদ্ধে ব্যবস্থা নিতে সরকারকে দাবি জানানো হয় এবং এর প্রতিবাদে জনগণকে সোচ্চার হওয়ার আহ্বান জানানো হয়। চিঠিটি প্রকাশের পর দেশব্যাপী ব্যাপক তোলপাড় শুরু হয়। চিঠি প্রকাশের পর চট্টগ্রাম জেলা পুলিশ, বিভিন্ন গোয়েন্দা সংস্থা ও র‌্যাপিড অ্যাকশন ব্যাটালিয়ন-৭ এ বিষয়ে অনুসন্ধান শুরু করে। এর মাধ্যমে হেফাজতে ইসলাম বাংলাদেশ জাতীয় দৃশ্যপটে আবির্ভূত হয়, যার ধারাবাহিকতায় ১৩ দফা দাবি উত্থাপন, লংমার্চ এবং ঢাকা অবরোধ কর্মসূচি পালন করা হয়।
প্রেক্ষাপট
২০১৩ সালের ৫ ফেব্রুয়ারি যুদ্ধাপরাধের দায়ে আবদুর কাদের মোল্লার যাবজ্জীবন কারাদণ্ডের রায়ের বদলে মৃত্যুদণ্ড রায় প্রদানের জন্য কতক ব্লগার শাহবাগ আন্দোলনের সূচনা করে। এই শাহবাগ আন্দোলনের শুরুর দিকে দাড়ি টুপি পরিহিত কোনো লোক পাশ দিয়ে গেলে তাদের তল্লাশী করা হতো, বোরখা পরা মহিলা দেখলে তাদেরকেও তল্লাশী করা হতো। শাহবাগে মঞ্চস্থ নাটকে দাড়ি এবং টুপি পরিহিত এক অভিনেতার মাথায় জুতো দিয়ে আঘাত করা হয়। ডামি কুকুরের মাথায় টুপি এবং গালে দাড়ি লাগিয়ে সেটাকে নিয়েও নাটক মঞ্চস্থ করেছিলো। তাদের এসব আচরণকে ইসলাম বিরোধীতা আখ্যা দিয়ে ১৪ ফেব্রুয়ারি দারুল উলুম হাটহাজারীর বার্ষিক সভায় একযোগে প্রতিবাদ জানানো হয়। এতে শাহ আহমদ শফী বলেন, "জাতির আবেগ-অনুভূতিকে ঢাল হিসেবে ব্যবহার করে নাস্তিক ও ইসলামের দুশমনরা তরুণ সমাজকে বিভ্রান্ত করে ইসলামের বিরুদ্ধে লেলিয়ে দিয়েছে। দেশব্যাপী বেহায়াপনা, উলঙ্গপনা, ব্যভিচার ছড়িয়ে দিয়ে মুসলমানদের ঈমান-আমল ও সভ্যতা-সংস্কৃতি ধ্বংসে নতুন আরেক ষড়যন্ত্র শুরু করছে। যুদ্ধাপরাধের বিচার হাজারবার হোক, তাতে আমাদের কোন আপত্তি নেই, কিন্তু যুদ্ধাপরাধীদের বিচারের নামে আলেমসমাজ, মাদ্রাসা, দাড়ি-টুপি, পর্দা তথা দ্বীন-ইসলামের বিরুদ্ধে যে কোন ষড়যন্ত্রে এদেশের আলেমসমাজ ও তৌহিদী জনতা নীরব দর্শকের ভূমিকা পালন করবে না।’ তিনি সরকারের প্রতি অবিলম্বে ইসলাম, মুসলমান, নামাযী, দাড়ি-টুপিধারীদের বিরুদ্ধে পরিকল্পিত সকল অপতৎপরতা বন্ধের আহবান জানান।"
মুহাম্মদ জুনায়েদ বাবুনগরী বলেন, "সংবিধান সংশোধন করে ধর্মনিরপেক্ষ নীতি সংযোজনের পর থেকে নাস্তিকরা ইসলাম ও মুসলমানদের বিরুদ্ধে একের পর এক যেভাবে দুঃসাহস দেখিয়ে দেশের বিভিন্ন স্থানে একের পর এক মসজিদে হামলা ও ভাংচুর চালাচ্ছে, আমাদের প্রাণের স্পন্দন হযরত মুহাম্মদ সা.-এর বিরুদ্ধে বিষোদগার করছে, বয়োবৃদ্ধ দাড়ি-টুপীধারীদের ওপর উঠতি তরুণরা যেভাবে বর্বর আচরণ করছে, তাতে আমরা হতভম্ব ও বিস্মিত না হয়ে পারছি না। নাস্তিক-মুরতাদ ও ক্ষমতাসীন মহলের ইসলাম বিদ্বেষী এ আচরণের বিরুদ্ধে সর্বস্তরের আলেম-ওলামা ও জনসাধারণকে ঐক্যবদ্ধ হতে হবে।"
মুহিববুল্লাহ বাবুনগরী বলেন, "কলেজ পড়ুয়া এক তরুণ পুলিশের সামনে একজন বয়স্ক মুরুব্বিকে দাড়ি ধরে যেভাবে মারধর করেছে, এরকম অবস্থা সমাজে আরও ঘটতে থাকলে জমিনে সরাসরি আল্লাহর গযব নেমে আসবে।"
এই সভার পর শাহবাগের এইসব কর্মকাণ্ডের বিরুদ্ধে প্রতিবাদ ছড়িয়ে পড়ে। সভার পর ১৪ ফেব্রুয়ারি বৈঠকে বসে আলেমরা। ১৫ ফেব্রুয়ারি নিহত হয় রাজিব ওরফে থাবা বাবা। তার মৃত্যুর পর শাহবাগের কর্মকাণ্ড আরও বেড়ে যায়। দৈনিক আমার দেশ ও দৈনিক ইনকিলাবে নিহত রাজিবের ইসলামকে কটুক্তি করা থাবা বাবার লেখাগুলো প্রকাশের ফলে প্রতিবাদের ঝড় ওঠে সর্বত্র। বিভিন্ন সংগঠন বিবৃতি দিয়ে এর নিন্দা জানায়। এসময় ১৯ ফেব্রুয়ারি শাহ আহমদ শফী জাতির উদ্দেশ্যে এই খোলা চিঠি দেন।
ইসলাম বিরোধী কর্মকাণ্ড
ভূমিকা প্রদানের পর খোলা চিঠির শুরুতে শাহবাগ আন্দোলনে নানাধরণের ইসলামবিরোধী কর্মকাণ্ডে অভিযোগ আনা হয়। যথা:
কাদিয়ানী সম্পৃক্ততা
এই খোলা চিঠিতে যুদ্ধাপরাধের বিচারের নেপথ্যে কাদিয়ানীদের সম্পৃক্ততা দেখানো হয়েছে। এই সম্পর্কে চিঠিতে বলা হয়, "যুদ্ধাপরাধের বিচার মূলত রাজনৈতিক ইস্যু হওয়ায় আমরা সে সম্পর্কে কোনো বক্তব্য বা বিবৃতি দিই নাই। কিন্তু অনুসন্ধানে আমরা খুঁজে পেয়েছি। একই মঞ্চে ঘাদানিক নেতা, নাস্তিক ও ইসলামবিদ্বেষী শাহরিয়ার কবীর এবং আহমদিয়া মুসলিম জামায়েত (কাদিয়ানী) নায়েবে আমীর আব্দুল আওয়াল খান পাশাপাশি বসে অনুষ্ঠান করেছে। বর্তমান যুদ্ধাপরাধের বিচারের পেছনে কাদিয়ানীরাও পরোক্ষভাবে বামপন্থী ও সরকারি সমর্থনে সক্রিয় রয়েছে। এর প্রমাণ পাওয়া যায়, আন্দোলন চলাকালে শাহবাগ চত্বর থেকে ১১ জন কাদিয়ানী যুবককে পুলিশ গ্রেপ্তার করেছিল। বামপন্থী শাহরিয়ার কবীরের মতো মুশরিক ও মুরতাদরা একদিকে ধর্মভিত্তিক রাজনীতি নিষিদ্ধের অপচেষ্টা চালাচ্ছে, আর অন্যদিকে কাদিয়ানীদের মতো মুরতাদ সংগঠনকে সাথে নিয়ে ইসলাম বিরোধী এজেন্ডা বাস্তবায়ন করছে। তাদের এ অবস্থান সম্পূর্ণ স্ববিরোধী।"